Fiji's Family Network
Au vakarogoca toka na kena veitalanoa taki na kena sa vakatutu taki ena bose ni Koniveredi ni Lotu Wesele e Viti kei Rotuma me ra sa vakatabui nai Talatala ena gunu yaqona kei na Kana Tavako ka me sa vakatabui vaka kina na gunu yaqona ena loma ni bai ni lotu se nai tikotiko ni Talatala
E lewe levu sara era saqata na vakasama oqo. Era kaya ni na vakaluluqa taka na veiwekani ni lotu kei na Vanua, ni a sa tu rawa ga na Vanua, a qai muri mai na Lotu. Eso tale era kaya ni gone lailai sara o Nai Talatala na Qase Levu - se na cava e via mai veiveisau taka kina e levu na ka.....
'O au e dua ka'u tokona na vakatutu oqo - au lewe ni lotu ni Wesele, ka'u nanuma ni sa kena gauna me sa veisautaki eso na lawa ni veiqaravi vakaoqo me rawa ni toso cake kina na veiqaravi vakayalo ka dodonu mera mai vakaitavi taki ira kina nai Talatala, I vakatawa se o ira na Qase ni Lotu ena noda vei taba cakacaka.
Na cava na nomuni nanuma??
Views: 7936
Io sa vakasama vinaka.Ia dua ga na ka sa na bau vaya ga ya na kena laki sagai me vakayacori.Ia kevaka sa lewa ga mai na turaga na qase levu sa dodonu ga me vakamuri.
tOTOKA VAKAOTI...SEGA NI CA NA VEISAU VAKATOVOLEI MADA,VAKABAUTA NI NA YAGA SARA VAKALEVU,VAKAYAGO VAKAUASIVI VAKAYALO
e se bera mada ga ni implement taki Naita - esa saqati rawa tu!
'An individual choice'. A man's faith is between him and his GOD. Sa rauta mada na vakasama ni 'dodonu meda cakava baleta ni tukuna vei koya na Kalou'. Dodonu me da qaqarauni vinaka ena vei vakasama sa yaco tiko ni kua, na ka kece oqo e sala muria tiko ga mai na kena vinakati me kau tani noda dodonu yadudua. E lewe vuqa sa da gunuva tiko na yaqona, ni da kila ga ni sa rauti keda sa da cegu, koya e tosoya, ya qai nona. A cava e mai nei Qase Levu? Sa da vaka tale na gone lalai.
io e dina na nomuni rai Rusi...ia au vakabauta ni dodonu me ra sa tei veisautaki ira mada o ira era lumuti ka kacivi me ra veiqaravi - nai talatala, na i vakatawa, o ira na qase ni lotu, se dua ga esa soli koya me vakadewa taka nai tukutuku ni veivakabulai...actions speak louder than words - e na rawa ni dua na ka eda kaya ia nai vavakoso era na raica toka ga mai na veika eda cakava tiko ka ra vakamuria se va evei??
Eda sa mai vakalialiai dina na tamata e na ka qo na yaqona. O koya saraga e vakalialiai keda tiko sa i koya na vu ni ca. E sa mai cacauraka tiko o koya ni na sega ni bula rawa na Vanua kei na Lotu kevaka e sga na yaqona. Qo, eda sa mai vakavanuataka tiko na Lotu ka sega nida Vakalotutaka tiko na Vanua.
Da vakavinavinaka ni sa vosa na Yalo Tabu vei Qase Levu me sa vakatabui na gunu yaqona.
Sa vinakata na Kalou me vakasavasavataki na Nona Soqosoqo Lotu...da rogoca...da cakacakataki keda yani kina..
Koya qai via cakava tiko nona 'Individual choice'...kitaka sara. Koya via kauta tiko mai nona 'dodonu yadudua'...ia tutaka sara tiko...
Me mai tarogi tiko se 'cava e mai ne Qase Levu?'.....nai balebale ni Qase Levu o ya ni veiliutaki ena Soqosoqo Lotu Wesele e Viti....ya na vuna e nona bisinisi kina o Qase Levu!!!
Ena tukuna ga vakadodonu o koya na veika e tukuna vua na Kalou. Ke da nanuma ni da vakagonelailai taki kina....qori nai vakaraitaki ni yalo kaukauwa, sega ni via vakarorogo....
Luke 18: 15-17.....Truly, I say to you, whoever does not receive the kingdom of God like a child shall not enter it....
Sa dodonu meda vakarorogo tiko ki na veiliutaki ni Kalou me vakai ira na gone lalai..
Reapi vinaka vakalevu nai ulutaga ni veitalanoa oqo. Ke rawa niu tomika edua nai yatu vosa e toka ena nomuni vakamacala. Ka vaka toka oqo na ka e kaya:
“Era kaya ni na vakaluluqa taka na veiwekani ni lotu kei na Vanua, ni a sa tu rawa ga na Vanua, a qai muri mai na Lotu.”
Nai Vola Tabu e kaya vakaoqo ne:
Ko iko, Na vanua, na vanua, na vanua, mo rogoca na vosa i Jiova. (Jeremiah 22:29) Ai Vola Tabu
O earth, earth, earth, hear the word of the LORD. (Jeremiah 22:29) KJV
Sa matata vinaka tu ga na vosa ni Kalou ka sega ni rawa ni dua e vakacala. E sa na vakatau yadudua saraga vua na tamata lotu me cakava edua na vakatulewa se ko cei eda via vakaloma vinakataka.
Vinaka.
Problem:
'We are trying to play GOD'.....Cant do this, cant do that...we dont realise that GOD LOVES us equally. Sa rui vakatamata tikoga na noda veirairaici. 'O sa dua na turaga/marama dau lotu ya'.....????????? Beyond them curtains we are still human and not angels.
Io donu qori Rusi ni lomani keda na Kalou. Io e sega ni kena i balebale ya ni sa soli tu na laiseni me vakaveitalia na noda digidigi. Ni dua na tamata e lomana e dua tale ena vakaraitaka na nona loloma ena nona vakatulewa. E i vakadinadina ni noda lomana na Kalou na noda talai rawarawa ena nona vosa. E vosa o Jisu vua na yalewa e tobo ni dautagane qai tukuna vua ni sega ni cudrivi koya, io me lako ka "kakua tale ni valavala ca". Na loloma ni Kalou e sega ni cudruvi kina io na loloma tale ga ni Kalou e kaya kina o Jisu me kakua tale ni valavalaca tale-baleta ke a tomana tiko na yalewa qo na i valavala qo ena dua na vanua vakaloloma sara ena tini kina. O Setani e saga me da digidigi cala ka me vakarusai keda io na Kalou e vosa vei keda ena vosa ni loloma meda kakua ni cakava e so na ka e cala. Qori na loloma dina.
Tokoni Rusiate Laladidid
eng_Latn fij_Latn fij_Latn fij_Latn fij_Latn eng_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn eng_Latn fij_Latn fij_Latn fij_Latn fij_Latn fij_Latn eng_Latn fij_Latn fij_Latn deu_Latn eng_Latn fij_Latn fij_Latn